ปกติเป็นคนขับถ่ายยากมากๆค่ะ ท้องผูก จึงทำให้เป็นริดสีดวงภายนอก ตั้งแต่อายุ14-15 ก็มีติ่งเนื้อ และ ตอนนี้อายุ22ปี มีติ่งเนื้อโผล่ออกมารอบบริเวรรูทวาร จนปิดรูทวาร แต่ยังสามารถถ่ายได้ปกติ ไม่เจ็บ สัปดาห์ก่อนๆมีการอักเสบรอบรูทวาร ซื้อยามากินก็หาย ผ่านมาสักพักไม่ถ่าย3-4วัน แล้วก็กลับมาถ่ายปกติ โดยกินไฟเบอร์ แต่การถ่ายครั้งนี้ไม่เจ็บรูทวารแต่มีเลือดเป็นหยดๆ มีเลือดหยดเฉพาะตอนที่ขับถ่าย แต่ก็รู้สึกอึดอัดตัว เหมือนถ่ายไม่หมด พอถ่ายครั้งที่2ไม่มีเลือดออกมา แต่มาอีกวันเวลาถ่ายครั้งแรก ก็จะมีเลือดออกมาด้วย แบบนี้เป็นอะไรคะ กลัวเป็นมะเร็งลำไส้มาก เพราะมีเลือดปนมาด้วย ยังไม่มีเวลาไปหาหมดค่ะ เพราะต้องสอนนักเรียน แบบนี้เสี่ยงที่จะเป็นโรคอะไรบ้างคะคุณ
สวัสดีครับ หากมีริดสีดวงที่บริเวณทวารอยู่แล้ว ก็มีความเสี่ยงจะเกิดการถ่ายเป็นเลือดครับ เพราะเนื้อเยื่อบริเวณนั้นมีเส้นเลือดที่โป่งและบางกว่าปกติ ประกอบกับถ้ามีอุจจาระแข็ง ก็จะมีโอกาสครูดรูทวารและบริเวณโดยรอบจนเป็นแผล ต่อมา พออุจจาระมาไม่ตามวัน ก็จะเกิดอาการท้องผูก จนอุจจาระแข็งและครูดรูทวารอีก เป็นวัฏจักรไปเรื่อยๆครับเบื้องต้น จากอายุน้อย ตามสถิติ ยังไม่น่าจะมีมะเร็งลำไส้นะครับ แต่ด้วยอาการริดสีดวงและเลือดออกทางเดินอาหารส่วนล่างนี้ คิดว่าควรลางานไปพบแพทย์ผู้เชี่ยวชาญทางด้านทางเดินอาหารส่วนล่างและทวารหนักดีกว่าครับ เพราะถ้าริดสีดวงใหญ่มากและปิดทางรูทวาร อาจจะมีความจำเป็นต้องผ่าตัด ทั้งนี้ขึ้นอยู่กับการพิจารณาของแพทย์ผู้เชี่ยวชาญครับผม